এ বিষয়ে বাংলাদেশ পরিবেশ আইনবিদ সমিতির (বেলা) প্রধান নির্বাহী অ্যাডভোকেট সৈয়দা রিজওয়ানা হাসান বাংলাদেশের খবরকে বলেন, সমুদ্রপৃষ্ঠ থেকে বাংলাদেশের এক তৃতীয়াংশ ভূমির উচ্চতা গড়ে মাত্র এক মিটার। ভূমিক্ষয়ের কারণে বঙ্গোপসাগরের মহীসোপানে পলি জমে এক দিকে যেমন সাগরের গভীরতা কমছে অন্যদিকে জলবায়ু পরিবর্তনের কারণে মেরু অঞ্চলের বরফ গলে পানি বাড়ছে। এ কারণে আমাদের দেশের অনেক নিচু এলাকা ডুবে যাওয়ার ঝুঁকিতে আছে।